SUSPECT: ΕΙΣΑΙ Ο ΑΝΤΩΝΗΣ ΣΑΜΑΡΑΣ
Είσαι ο Αντώνης Σαμαράς. Φύλαξες τα σύνορα και προφύλαξες τη χώρα από τους λαθρομετανάστες. Η Αμυγδαλέζα σου κατηγορήθηκε ως Νταχάου. Μετά ήρθαν οι ψευτανθρωπιστές που πλημμύρισαν τη χώρα με απελπισμένους ανθρώπους και τους στοίβαξαν σε χωματερές ανθρώπινων ψυχών. Μας είπαν πως λιάζονται και εξαφανίζονται μόνο που ξεχασαν να συμπληρώσουν ότι βάζουν βόμβες στα υπόλοιπα ευρωπαϊκά κράτη και για αυτό μας έκλεισαν τα σύνορα από το βορρά και οι Γερμανοί μας πέταξαν τεχνηέντως εκτός Σένγκεν.
Είσαι ο Αντώνης Σαμαράς. Αυτός που πλήρωσε άδικα τη μεγαλύτερη λαίλαπα δημαγωγίας, λαϊκισμού, όνειρων απατηλών, υποσχέσεων για ποτάμια και γεφύρια των τελευταίων 30 χρόνων. Εσύ παρουσίασες έργο και οι άλλοι το πρόγραμμα της Θεσσαλονίκης.
Είσαι ο Αντώνης Σαμαράς. Κατηγορήθηκες οτι δένεις τη χώρα χειροπόδαρα στο κατάρτι των ευρωπαίων τοκογλύφων και δεν παίρνεις λεφτά απο άλλες πηγές χρηματοδότησης και άλλα κράτη. Σε διαδέχθηκαν οι φωστήρες που πήραν βραβείο απο το Χάρβαρντ για τη χειρότερη διαπραγμάτευση, που όχι μόνο δεν βρήκαν χρήματα απο αλλού αλλά συνέχισαν να δανείζονται απο τους ίδιους και με δέκα φορές χειρότερους όρους.
Είσαι ο Αντώνης Σαμαράς. Πήγες στην Κίνα και μίλησες για success story και οι εγχώριοι γελοίοι φελοί σε λοιδορούσαν καθημερινά. Λες και θα έπρεπε να πας σε ενα ξένο κράτος απο όπου θέλουμε να προσελκύσουμε επενδύσεις και να πεις "Αφήστε το μην έρθετε, δεν αξίζει τον κόπο"
Είσαι ο Αντώνης Σαμαράς. Κατηγορήθηκες για εσχάτη προδοσία επειδή δεν πήρες τα λεφτά απο τις διάφορες λίστες όπως της Λαγκάρντ, του Λιχτενστάιν και κάθε απίθανης ονομασίας. Τρία χρόνια αργότερα αυτοί που σε κατηγορούσαν τελικά εισέπραξαν απο τα τρια το ευμέγεθες.
Συγγραφευς εκ του προχειρου, Γρηγόρης Αντωνίου την 19.12.17 Κατηγορια Σε τριτο προσωπο
Ανθρωποι (57)
Αποψεις (257)
Ιστοριες (107)
Υποκειμενο (150)